CELEX: 62007CA0251
Language: sk
Date: 2008-09-11 00:00:00
Title: Vec C-251/07: Rozsudok Súdneho dvora (štvrtá komora) z  11. septembra 2008 (návrh na začatie prejudiciálneho konania, ktorý podal Högsta domstolen – Švédsko) – Gävle Kraftvärme AB/Länsstyrelsen i Gävleborgs län (Životné prostredie — Smernica 2000/76/ES — Spaľovanie odpadov — Kvalifikácia zariadenia na kombinovanú výrobu tepla a elektrickej energie — Pojmy spaľovňa odpadov a  zariadenie na spoluspaľovanie odpadov )

8.11.2008   
            
            
               SK
            
            
               Úradný vestník Európskej únie
            
            
               C 285/9
            
         Rozsudok Súdneho dvora (štvrtá komora) z 11. septembra 2008 (návrh na začatie prejudiciálneho konania, ktorý podal Högsta domstolen – Švédsko) – Gävle Kraftvärme AB/Länsstyrelsen i Gävleborgs län
   (Vec C-251/07) (1)
   
   (Životné prostredie - Smernica 2000/76/ES - Spaľovanie odpadov - Kvalifikácia zariadenia na kombinovanú výrobu tepla a elektrickej energie - Pojmy „spaľovňa odpadov“ a „zariadenie na spoluspaľovanie odpadov“)
   (2008/C 285/13)
   Jazyk konania: švédčina
   Vnútroštátny súd, ktorý podal návrh na začatie prejudiciálneho konania
   Högsta domstolen
   Účastníci konania pred vnútroštátnym súdom
   
      Žalobkyňa: Gävle Kraftvärme AB
   
      Žalovaná: Länsstyrelsen i Gävleborgs län
   Predmet veci
   Návrh na začatie prejudiciálneho konania – Högsta Domstolen – Výklad článku 3 ods. 4 a 5 smernice Európskeho parlamentu a Rady 2000/76/ES o spaľovaní odpadov (Ú. v. ES L 332, s. 91; Mim. vyd. 15/005, s. 353) – Klasifikácia kombinovanej elektrárne a teplárne pozostávajúcej z viacerých pecí – Vybudovanie spaľovne odpadov alebo zariadenia na spoluspaľovanie odpadov
   Výrok rozsudku
   
               1.
            
            
               Pokiaľ má zariadenie na kombinovanú výrobu tepla a elektrickej energie viacero kotlov, potom sa musí na účely uplatnenia smernice 2000/76/ES Európskeho parlamentu a Rady zo 4. decembra 2000 o spaľovaní odpadov každý kotol spolu s jeho technickým vybavením považovať za odlišné zariadenie.
            
         
               2.
            
            
               V závislosti od základného cieľa sa má zariadenie kvalifikovať ako „spaľovňa odpadov“ alebo „zariadenie na spoluspaľovanie odpadov“ v zmysle článku 3 bodov 4 a 5 smernice 2000/76. Úlohou príslušných vnútroštátnych orgánov je identifikovať tento cieľ na základe posúdenia skutočností, ktoré existujú v čase, ku ktorému sa vykonáva toto posúdenie. V rámci takéhoto posúdenia treba najmä zohľadniť, v akom rozsahu sa vyrába energia alebo materiály vzhľadom na množstvo odpadov spálených v predmetnom zariadení, ako aj vzhľadom na stabilitu alebo nepretržitú povahu tejto výroby.
            
         
      (1)  Ú. v. EÚ C 170, 21.7.2007.